|  |  |
| --- | --- |
|  | **MIHÁLYFA KÖZSÉG ÖNKORMÁNYZATA****KÉPVISELŐ-TESTÜLETÉNEK****2/2017. (III.14.) önkormányzati rendelete** **az önkormányzat 2017. évi költségvetéséről**  |

**Mihályfa** Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva a következőket rendeli el:

**1. Általános rendelkezések**

**1. §**    A Képviselő-testület az Önkormányzat költségvetésének bevételi és kiadási előirányzatát a rendelet 1. mellékletében foglaltak szerintabevételt ***95 000 250*** forintban, a kiadást ***95 000 250*** forintban állapítja meg.

**2. §**   Mihályfa Község Önkormányzata a költségvetési bevételeinek főösszegét  ***95 000 250*** forintban határozza meg, amely a következő forrásokból áll, forintban:

|  |  |
| --- | --- |
| **BEVÉTELI FORRÁS MEGNEVEZÉSE** | **ELŐIRÁNYZAT** |
| **a) Állami támogatás:** | 22 871 513 |
| **b) Közhatalmi bevételek:** | 11 660 000 |
| **c) Saját bevételek:** | 7 022 000 |
| **d) Átvett pénzeszközök:** | 36 200 000 |
| **e) Felhalmozási és tőke jellegű bevételek:** | 2 060 000 |
| **f) Előző évi állami támogatás központi kiegészítése:** |  |
| ***g) Tárgyévi bevételek összesen:*** | ***79 813 513*** |
| **h) Előző évi várható pénzmaradvány:**  | 15 186 737 |
| ***i) Költségvetési bevételek összesen:*** |  |
| **j) Finanszírozási célú műveletek bevételei:** |  |
| ***k) Bevételek mindösszesen:*** | ***87 000 419*** |

**3. §**   Mihályfa Község Önkormányzata a költségvetése kiadásainak főösszegét ***95 000 250*** forintban határozza meg, amely az alábbi összegekből áll, forintban:

|  |  |
| --- | --- |
| **KIADÁS MEGNEVEZÉSE** | **ELŐIRÁNYZAT** |
| ***a) Működési, fenntartási kiadások:*** |
|  | aa) Személyi juttatások: | 32 488 000 |  |
|  | ab) Munkaadókat terhelő járulékok: | 5 059 000 |  |
|  | ac) Dologi és egyéb folyó kiadások: | 36 285 389  |  |
|  | ad) Társadalom- és szociálpolitikai juttatások: |  |  |
|  | ae) Működési célú kiadás: | 2 567 000 |  |
|  | af) Ellátottak pénzbeli juttatásai: | 4 350 000 |  |
| ***Működési, fenntartási kiadások összesen:*** | 80 749 389 |
| ***b) Felhalmozási kiadások:*** |
|  | ba) Felhalmozási kiadás: | 5 335 000 |  |
| bb) Felújítási előirányzat: | 7 800 000 |
| bc) Felhalmozási célú pénzeszköz átadás: | 400 000 |
| ***Felhalmozási kiadások összesen:*** | 13 535 000 |
| **c) Költségvetési tartalék:** |  |
| **d) Intézményfinanszírozás:** |  |
| ***e) Költségvetési kiadások összesen:*** |  |
| **f.) Finanszírozási célú műveletek kiadásai:** | 715 861 |
| ***g) Kiadások mindösszesen:*** | ***95 000 250*** |

          (1)   A Képviselő-testület álláshelyeinek száma: 4 fő.

          (2)   A költségvetésben tartalék nem szerepel.

          (3)  Mihályfa Község Önkormányzata költségvetésének részletes előirányzatait a rendelet 1 – 9. mellékletei tartalmazzák részletesen.

1. melléklet Mihályfa Község Önkormányzati összevont bevételek és kiadások
2. melléklet Mihályfa Község Önkormányzat bevételei és kiadásai
3. melléklet Kimutatás a 2017. évi központi támogatásainak összegéről
4. melléklet Beruházási kiadások
5. melléklet Felhalmozási kiadások
6. melléklet Foglalkoztatottak éves létszámkerete
7. melléklet A költségvetési évet követő három év tervezett előirányzatainak
 keretszámai főbb csoportokban
8. melléklet Helyi önkormányzat mérlege közgazdasági tagolásban
9. melléklet Előirányzat felhasználási ütemterv

**4. §** Elkülönítetten az európai uniós forrásból megvalósuló program, projekt nincs az Önkormányzatnak, ezért az erre vonatkozó melléklet nem szerepel a rendeletben.

**5.§** Az Önkormányzat 2017. évi költségvetése közvetett támogatásokat nem biztosít.

**2 Mihályfa Község Önkormányzat költségvetése végrehajtásának szabályai**

**6. §**    (1)   Az Önkormányzat gazdálkodási feladatait az Óhídi Közös Önkormányzati Hivatal látja el.

          (2)   Az év közben engedélyezett központi pótelőirányzatok felosztásáról – ha az érdemi döntést nem igényel – a Képviselő-testület dönt a polgármester előterjesztésére, a költségvetési rendelet egyidejű módosításával.

          (3)   Az előző bekezdésben nem szereplő központi pótelőirányzatok és az önállóan gazdálkodó költségvetési szervek saját hatáskörükben végrehajtott előirányzat módosításaik miatti költségvetési rendelet módosításáról a Képviselő-testület a polgármester előterjesztésében, a *félévenkén*t határoz.

**7. §**    (1)   Az Önkormányzat likviditási gondjainak elhárítása érdekében a polgármester gazdálkodási hitelt 1.000.000,- Ft-ig vehet fel, amelyet a naptári év végéig vissza kell fizetni. Ezt meghaladó mértékű likvid hitel felvételéről a döntés a Képviselő-testület hatáskörébe tartozik. A felhalmozási feladatok megvalósítását szolgáló hitelt a polgármester csak a Képviselő-testület külön felhatalmazásával vehet fel.

          (2)   Az átmenetileg szabad pénzeszköz terhére a polgármester jogosult a Magyar Állam által garantált értékpapírt vásárolni. Mindez nem veszélyeztetheti az Önkormányzat gazdálkodási feladatainak végrehajtását. A lekötés legfeljebb naptári év végére szólhat, úgy, hogy a pénzeszköz legkésőbb december 31-ig a Képviselő-testület számlájára jóváírásra kerüljön.

**3. A költségvetési szervekre vonatkozó szabályok**

**8. §**         A Képviselő-testület tudomásul veszi, hogy a polgármester e rendelet hatályba lépéséig a 2016. évi költségvetési rendeletben foglaltaknak megfelelően intézkedett a bevételek beszedéséről és a kiadások teljesítéséről. Az átmeneti időszakban beszedett bevételek, teljesített kiadások e költségvetési rendeletbe beépültek.

**9. Záró rendelkezések**

**9. §**         E rendelet 2017. március. 16. napon lép hatályba.

 Sélley Géza Bödör Endréné

 polgármester jegyző

Kihirdetve: 2017. március 14.

Bödör Endréné

 jegyző